**OSNOVNA ŠKOLA STRAHONINEC**

Čakovečka 55, Strahoninec

40 000 Čakovec

OIB: 74447463180

Tel: 040/333-408, 333-878

Fax: 040/333-878

e-mail: os-strahoninec@ck.t-com.hr

KLASA: 112-08/20-01/01

URBROJ: 2109-43-20-03

Strahoninec, 3. 2. 2020.

Na temelju čl. 107. Zakona o odgoju i obrazovanju u osnovnoj i srednjoj školi (NN 87./08., 86./09., 92./10., 105./10. , 90./11., 16./12. , 86./12., 94./13., 152./14., 7/17., 68/18. i 98/19.), čl. 6. Pravilnika o radu OŠ Strahoninec i čl. 5. i 7. Pravilnika o zapošljavanju OŠ Strahoninec, ravnateljica Osnovne škole Strahoninec, Čakovečka 55, Strahoninec, 40 000 Čakovec, raspisuje

**N A T J E Č A J**

**za zasnivanje radnog odnosa**

1. UČITELJ/ICA RAZREDNE NASTAVE – 1 izvršitelj/ica, puno određeno radno vrijeme (do povratka odsutne djelatnice na rad) – 40 sati ukupnog tjednog radnog vremena.

Mjesto rada: Osnovna škola Strahoninec.

Na natječaj se mogu javiti muške i ženske osobe u skladu sa Zakonom o ravnopravnosti spolova (Narodne novine 82/08. i 69/17.)

Izrazi u ovom natječaju navedeni u muškom rodu neutralni su i odnose se jednako na muške i ženske osobe.

Opći i posebni uvjeti za zasnivanje radnog odnosa propisani su u članku 105. i 106. Zakona o odgoju i obrazovanju u osnovnoj i srednjoj školi i Pravilniku o odgovarajućoj vrsti obrazovanja učitelja i stručnih suradnika u osnovnoj školi (NN 6/19.).

Uz prijavu je potrebno priložiti **(u izvorniku, ovjerenoj preslici ili elektroničkom zapisu**):

- životopis

- diplomu odnosno dokaz o stečenoj stručnoj spremi

- dokaz o državljanstvu

- uvjerenje nadležnog suda da podnositelj prijave nije pod istragom i da se protiv njega ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi ( „Narodne novine “, br. 87/08.,86/09., 92/10., 105/10., 90/11., 16/12., 86/12., 126/12., 94/13., 152/14., 7/17. i 68/18. ), ne starije od dana objave natječaja

- elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje.

Zapreke za zasnivanje radnog odnosa: Radni odnos u školi ne može zasnovati osoba koja je pravomoćno osuđena za neko od kaznenih djela navedenih u čl. 106. st. 1. i 2. Zakona o odgoju i obrazovanju u osnovnoj i srednjoj školi. Radni odnos u školi ne može zasnovati ni osoba protiv koje se vodi kazneni postupak za neko od kaznenih djela iz čl. 106. st. 1. i 2. Zakona o odgoju i obrazovanju u osnovnoj i srednjoj školi.

U prijavi na natječaj kandidati moraju navesti svoje osobne podatke (osobno ime, adresu stanovanja, broj telefona odnosno mobitela te e-mail adresu na koju će biti dostavljena obavijest o datumu i vremenu procjene odnosno testiranja) i naziv radnog mjesta na koje se prijavljuje.

Kandidati koji će pravodobno dostaviti potpunu prijavu sa svim prilozima odnosno ispravama i ispunjavaju uvjete natječaja dužni su pristupiti procjeni odnosno testiranju prema odredbama Pravilnika o zapošljavanju OŠ Strahoninec. Poveznica na Pravilnik o zapošljavanju OŠ Strahoninec:

<http://os-strahoninec.skole.hr/upload/os-strahoninec/images/static3/1054/attachment/Pravilnik_o_zaposljavanju_OS_Strahoninec.pdf>

Kandidati koji ostvaruju pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17.), članka 48.f Zakona o zaštiti vojnih i civilnih invalida rata (Narodne novine broj 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03i 148/13) ili članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13., 152/14. i 39/18.) dužni su u prijavi na javni natječaj pozvati se na to pravo i uz prijavu na natječaj pored navedenih isprava odnosno priloga priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji dužni su uz prijavu na natječaj pored navedenih isprava odnosno priloga priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Kandidati prijavom na natječaj daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe i rezultata natječajnog postupka.

Rok za podnošenje prijava je osam dana od objave natječaja.

Prijave s potrebnom dokumentacijom o ispunjavanju uvjeta dostavljaju se neposredno ili poštom na adresu škole: Osnovna škola Strahoninec, Čakovečka 55, Strahoninec, 40 000 Čakovec s naznakom: „Za natječaj – učitelj/ica razredne nastave“

Nepotpune i nepravodobno dostavljene prijave neće se razmatrati.

O rezultatima natječaja kandidati će biti obaviješteni putem web stranice škole (<http://os-strahoninec.skole.hr/>) u roku od 15 dana od dana sklapanja ugovora s odabranim kandidatom.

U slučaju da se na natječaj prijave kandidati koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni i prema članku 20. stavku 4. Pravilnika o zapošljavanju.

Kandidati mogu osobno preuzeti originale ili ovjerene preslike dokumenata nakon objave rezultata natječaja putem web stranice ili u prijavi zatražiti da škola vrati izvornike ili ovjerene preslike dokumenata u roku u kojem se objavljuju rezultati natječaja na web stranici škole.

Ravnateljica:

Jelena Okun, mag. prim. educ.